Pokyny na vyplnenie elektronického formulára „Oznámenie o prijatí finančnej pomoci priamo z EÚ a nezaradenej do príjmov a výdavkov štátneho rozpočtu a o povinnosti vrátenia finančnej pomoci“:
Údaje, označujúce príjemcu finančnej pomoci, typ prijatej finančnej pomoci, informácie o projekte, sa vypĺňajú v prípade oznamovania prijatia finančnej pomoci a zároveň aj v prípade oznamovania povinnosti vrátiť finančnú pomoc alebo jej časť! 
PRÍJEMCA FINANČNEJ POMOCI
Obsahuje identifikáciu fyzickej osoby „FO“ alebo právnickej osoby „PO“:
1.	Meno/Názov – uvedie FO/PO
2.	IČO – FO/PO uvedie identifikačné číslo osoby/organizácie
3.	Adresa - FO/PO uvádza pomenovanie ulice, číslo, PSČ a obec 
4.	Telefonický kontakt - FO/PO uvedie telefónne číslo kontaktnej osoby
5.	E-mail - FO/PO uvedie e-mail na kontaktnú osobu (po odoslaní formulára z webového sídla MF SR je na túto e-mailovú adresu automaticky zaslané Vami vyplnené oznámenie v podobe, v akej bude doručené MF SR)

typ prijatej finančnej pomoci
1.	Názov programu/podprogramu - FO/PO vyberie z rolovacieho menu názov programu/podprogramu podľa výdavkovej kapitoly rozpočtu EÚ v prípade, že sa názov nachádza v dokumentácii k projektu/zmluve (napr. Horizon 2020, ERASMUS+, Európa pre občanov, ...)
2.	Iné – FO/PO vyplní názov programu/podprogramu uvedený v dokumentácii k projektu/zmluve, ak tento nie je zaradený do zoznamu programov uvedených v rolovacom menu v bode č. 1
3.	Poskytovateľ finančnej pomoci – uvádza sa subjekt, ktorý priamo poskytol finančnú pomoc na účet FO/PO – môžu to byť útvary Európskej komisie, jej agentúry v Európe, tzv. národné agentúry/kancelárie, ktoré na základe zmluvy s Európskou komisiou vystupujú ako sprostredkovateľ úhrady
4.	Forma finančnej pomoci – grant – forma platby (napr. zálohová, refundácia, ...)
5.	Národný kontaktný bod zodpovedný za riadenie programu v SR – ak relevantné

INFORMÁCIA O PROJEKTE
1.	Názov projektu – podľa zmluvy
2.	Dĺžka trvania projektu – podľa zmluvy
3.	Celkové náklady projektu – FO/PO rozdelí podľa jednotlivých zdrojov financovania
a)	Zdroje z EÚ - podľa zmluvy
b)	Vlastné zdroje – podiel vlastných zdrojov na celkových nákladoch projektu
c)	Iné zdroje – uviesť zdroj a ich podiel na celkových nákladoch projektu

výška prijatej finančnej pomoci
1.	Výška finančnej pomoci - podľa výpisu z bankového účtu

dátum prijatia finančnej pomoci
1.	Dátum pripísania na bankový účet príjemcu - podľa výpisu z bankového účtu

výška prijatej finančnej pomoci, ktorú je príjemca povinný vrátiť 
1.	Výška dlžnej sumy – podľa ťarchopisu
2.	Dátum splatnosti dlžnej sumy na účet EK – podľa ťarchopisu

PRÍLOHY
V prípade, že názov programu nie je zaradený do zoznamu programov uvedených v rolovacom menu v časti “Názov programu/podprogramu“, FO/PO zašle kópiu zmluvy o projekte na emailovú adresu paragraf20@mfsr.sk. 
FO/PO zašle na emailovú adresu paragraf20@mfsr.sk aj kópiu žiadosti Európskej únie o vrátenie finančných prostriedkov, ak relevantné.